Боян Бойчев
Онзи, когото не познавам

chitanka.info

Загубих всички битки с вятърни мелници,

Уморих се да мечтая, да се надявам,

Уморих се от недоверие, от неразбиране,

Отслабва тренираното ми тяло,

Угасва душата ми непокорна,

В огледалото вече не съм аз,

Или, по-точно, съм този,

Когото не искам да виждам,

Когото не познавам.

Мразя се.

В очите ми тъмни, загубили блясъка,

Внезапно, бързо и сигурно

Спускат се всички гладни мъгли.

Безнадеждно изтича между пръстите пясъка,

Чертаейки тайнствени фигури…

А в мен самотата жадно мълчи.

И онзи, от огледалото, се смее,

Преди да ме застреля.

есента на 2004 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.